REPUBLIKA HRVATSKA

GRAD SAMOBOR

OSNOVNA ŠKOLA \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Samobor, 17. rujna 2018.

**UPUTE ZA OSTVARIVANJE SUFINANCIRANJA**

**PREHRANE U ŠKOLSKOJ KUHINJI**

Roditelji/zakonski zastupnici koji zbog financijskih poteškoća nisu u mogućnosti platiti punu ili dio cijene prehrane, a žele da im se dijete hrani u školskoj kuhinji te ukoliko ispunjavaju dolje navedene kriterije upućuju se na podnošenje pismenog zahtjeva radi ostvarivanja financiranja ili sufinanciranja prehrane u školskoj kuhinji.

Ukoliko podnositelji zahtjeva – zakonski zastupnici ispunjavaju kriterije dostavit će se pisana obavijest o financiranju ili sufinanciranju školske kuhinje planiranim sredstvima Proračuna i projekcije Proračuna Grada Samobora.

**Kriteriji i potrebna dokumentacija za ostvarivanje financiranja ili sufinanciranja prehrane u školskoj kuhinji:**

|  |  |
| --- | --- |
| **K R I T E R I J I** | **D O K A Z I** |
| **Kriterij dohotka: 2.000,00 kn**  mjesečni prihod obitelji u kojoj učenik živi ne prelazi iznos od 2.000,00 kuna po članu zajedničkog kućanstva *(kućanstvo čine svi članovi obitelji i djeca, uključivo i učenik, koji dijele isti životni/stambeni prostor)* | Dokazuje se potvrdama o prihodu za sve članove kućanstva u posljednja 3 mjeseca:  - **Potvrda o visini ostvarenog dohotka u Republici Hrvatskoj** – Potvrdu izdaje Porezna uprava |
| **Djeca iz višečlane obitelji** *(obitelj s troje i više djece)* | Rodni listovi djece (za djecu rane i predškolske dobi) ili potvrde o školovanju polaznika osnovne/srednje škole, za djecu koja žive u istom kućanstvu |
| **Djeca iz obitelji koje su korisnici prava na doplatak za djecu** | Rješenje o priznavanju prava na doplatak za djecu, potvrda o primitku doplatka za djecu |

Zahtjevu obavezno treba priložiti **Izjavu o članovima zajedničkog kućanstva.**

Obrazac Zahtjeva i Izjavu koja se prilaže možete preuzeti s web stranica škole ili zatražiti u tajništvu ili računovodstvu škole.

Pisani zahtjev zajedno s potrebnom dokumentacijom treba dostaviti u **tajništvo škole najkasnije do 28. rujna 2018. godine.**